Birgitta Trotzig

Birgitta Trotzig, født Kjellén (1929–2011) var en svensk forfatter og kritiker, som fra 1993 hadde stol nummer 6 i Svenska Akademien.

 Biografi 

Birgitta Kjellén ble født i Göteborg som datter til lektor Oscar Kjellén og hans hustru Astri, født Rodhe. Hun vokste opp i Kristianstad. Etter artium i 1948, giftet hun seg med Ulf Trotzig. Da hun i 1951 debuterte gjorde hun det med navnet Birgitta Trotzig. Debuten skjedde med novellesamlingen Ur de älskandes liv. Fire år seinere konverterte hun til katolisismen.

Trotzig var bosatt i Frankrike mellom 1955 og 1972 og var medlem av Samfundet De Nio fra 1967 til 1993. Hun ble innvalgt i Svenska akademien i 1993 som etterfølger til Per Olof Sundman.

Trotzig fikk Aftonbladets litteraturpris i 1961. I 1966 ble hun tildelt Frödingstipendet.

 Forfatterskap 

Trotzigs språk har sterkt driv og særpreg, er ofte dunkelt og vanskelig tilgjengelig, men med en skarphet som trenger dypt ned i den leseren som er mottakelig for hennes prosa. Sentrale tema i hennes bøker er skyld og frigjørelse, ofte med en kristen klangbunn, og balansegangen mellom etikk og estetikk. På grunn av sin katolisisme utmerker hun seg blant samtidige forfattere.

Blant Trotzigs bøker kan nevnes romanen Dykungens dotter, hun har også skrevet prosadiktsamlinger.

 Bibliografi 
 Gösta Oswald 2000
 Dubbelheten 1998
 Tal på Övralid 6 juli 1997, 1998
 Sammanhang 1996
 Per Olof Sundman 1993
 Porträtt 1993
 Dykungens dotter 1985
 Anima 1982
 Berättelser 1977
 I kejsarens tid 1975
 Sjukdomen 1972 (filmatisert 1979 som Kejsaren)
 Teresa 1969
 Ordgränser 1968
 Sveket 1966
 Levande och döda 1964
 Utkast och förslag 1962
 En berättelse från kusten 1961
 Ett landskap 1959
 De utsatta 1957
 Bilder 1954
 Ur de älskandes liv 1951 (novellesamling)

 Priser og utmerkelser (utvalg) 
 Årstall  Priser og utmerkelser  Sveriges Radios Lyrikkpris2004  Litteris et Artibus   Ivar Lo-Johanssons personlige pris  Övralidsprisen  Kellgrenprisen  Gerard Bonniers pris  Pilotprisen  Stiftelsen Selma Lagerlöfs litteraturpris  Aniara-prisen  Doblougprisen  Litteraturfrämjandets stora pris  Sixten Heymans pris  Litteraturfrämjandets stora romanpris  Gustaf Fröding-stipendet  De Nios stora pris  Aftonbladets litteraturpris  Svenska Dagbladets litteraturpris  Boklotteriets stipendiater 1957

 Referanser 

 Kilder 
 Hvem er det 1961
 Presentasjon ved Svenska akademiens hjemmeside, siden lest 3. september 2008

 Eksterne lenker 


  Svenska Akademien - Birgitta Trotzig
  Libris søk



Kategori:Svenske forfattere
Kategori:Svenske novellister
Kategori:Medlemmer av Svenska Akademien
Kategori:Medlemmer av Samfundet De Nio
Kategori:Mottakere av Litteris et Artibus
Kategori:Personer fra Göteborg